标题：792年
中国纪年
792年，唐德宗神武圣文皇帝贞元八年
历史大事
刘玄佐卒
贞元八年（七九二）三月三十日，宣武（今河南开封）节度使刘玄佐（即刘洽）卒。刘玄佐有威略，在平定藩镇之乱中颇有战功。宣武镇与淄青李纳相邻，每李纳使至，玄佐皆厚结之，故常知纳举动，先为之备，纳惧之。玄佐母虽贵，仍日织绢一匹，对玄佐说：“你本出身寒微，天子使你富贵至此，你一定要以死相报。”故玄佐始终不失臣节。玄佐死后，将佐隐其丧，假称有病，奏请自代，德宗亦伪为不知，遣使至军中问陕虢观察使吴凑可代否?监军孟介、行军司马卢瑷皆以为可，德宗然后命之。凑行至汜水（今河南荥阳东北），宣武军乱，拥玄佐之子士宁为留后，杀城将曹金岸、浚仪县令李迈，卢瑗逃免。士宁以财物赏将士，劫孟介以请于朝。德宗问计于宰相，窦参说：“如果不许其请，宣武将结于李纳。”四月六日，遂以刘士宁为节度使。
曹王李皋卒，山南东道军乱
贞元八年（七九二）三月二十三日，山南东道节度使曹王李皋卒。节度判官李实知留后事，性刻薄，裁损士卒衣食。鼓角将杨清潭遂帅士卒作乱，夜焚掠城中，独不犯曹王皋家，李实逾城逃得免。次日，都将徐诚缒城而入，收清潭等六人斩之。实归京城，以为司农少卿。以荆南节度使樊泽为山南东道节度使。
贬窦参，相陆贽
宰相窦参阴险狡诈，刚愎自用，恃权而贪，每任官，多与族子给事中窦申议之。而申招权受赂，被时人称为“喜鹊”，德宗闻其事，使窦参出申于外，参却再三保之，申仍不改。左金吾大将军虢王则之与窦申相善，而左谏议大夫、知制诰吴通玄与陆贽不叶，窦参恐陆贽进用，阴与通玄、则之作谤书以陷贽，德宗知其状，贞元八年（七九二）四月三日，贬则之昭州（今广西平乐）司马，通玄泉州（今福建泉州）司马，申道州（今湖南道县）司马。不久又赐通玄死。四月十一日，贬窦参为郴州别驾。以尚书左丞赵憬、兵部侍郎陆贽并为中书侍郎、同平章事。
班宏、张滂分掌天下财赋
窦参为度支转运使时，班宏副之。参许宏一年以后以使职归之。一年以后，窦参无归意，班宏怒。司农少卿张滂乃宏所荐，参欲使滂分主江淮盐铁，宏不可，滂怨宏。及窦参失宠，不得不让度支于宏，但又不欲事权专归之，即荐滂于德宗，以宏判度支，以滂为户部侍郎、盐铁转运使，仍隶于宏以悦之。及窦参被贬，张滂请盐铁旧簿于班宏，宏不给。二人所择巡院之官，亦莫有合者，阙官甚多。滂遂对德宗说：“如此，职事必废。”贞元八年（七九二）四月二十二日，德宗命班宏与张滂分掌天下财赋，如第五琦、刘晏时一样。
李纳死，子师古继
贞元八年（七九二）五月十九日，平卢节度使李纳死，军中推其子师古知留后事。七月，以李师古为节度使。
裴延龄判度支事
贞元八年（七九二）七月一日，户部尚书判度支班宏卒。宰相陆贽请以前湖南观察使李巽权判度支，德宗许之。不久，德宗又欲用司农少卿裴延龄，陆贽上言说：“今之度支，准平万货，刻吝则生患，宽假则容奸。延龄乃诞妄小人，不可重用。”德宗不听。七月六日，以裴延龄判度支事。
韦皋遗南诏王书约共袭吐蕃
吐蕃与南诏日益相猜，每次南诏兵至境上，吐蕃亦必发兵，声称接应，实为备之。贞元八年（七九二）十一月十日，韦皋又云南诏王书：欲与之共袭吐蕃，驱之云岭之外，平其城堡，然后与南诏筑大城于境上，置戍相保，永同一家。
王武俊与李师古争三汊城
先前李纳因棣州（今山东惠民）蛤垛（地名）有盐利，筑城而据之，又派兵戍于德州之南三汊城。李纳死后，李师古袭位，王武俊因其年少，轻视之，贞元八年（七九二）十一月，帅兵屯于德州、棣州，欲攻蛤垛及三汊城。师古遣部将赵镐帅兵以拒。德宗遣中使谕止之，武俊乃领兵还。贞元九年（七九三）三月，德宗命李师古毁三汊城，师古奉诏。然常招聚亡命之徒，有得罪朝廷者，皆抚而用之。
宦官专军政
左神策大将军柏良器募才勇之士以易军中前所召募市井之徒，神策监军宦官窦文场恶之。会良器妻族人饮酒而醉，私宿宫舍（宫中值宿之舍）。文场即借此事陷良器。贞元八年（七九二）十二月五日，良器坐左迁为右领军。右领军乃南衙十六卫官，无权；神策乃北军，掌禁兵，权重。从此宦官又专军政。
韦应物卒
贞元八年（七九二），韦应物约卒于是年，年约五十五。应物，京兆长安人。十五岁时为三卫郎，侍玄宗，任侠使气，狂放不羁。后曾任江州、苏州刺史，故又称韦江州、韦苏州。工诗，以田园诗胜，风格淡雅。有《韦苏州集》十卷行世。
皎然卒
贞元八年（七九二），诗僧皎然约卒于是年稍前，生年不详。皎然，俗姓谢，名昼，字清昼，吴兴人。南朝诗人谢灵运之十世孙。出家为僧，居吴兴抒山妙喜寺，与灵澈、陆羽为友。贞元初（七八五），居东溪草堂，研究诗道，专心事佛。贞元五年（七八九），李洪为湖州长史，与皎然一见如故，此后不久，卒于山寺。至贞元八年，德宗命集贤院写其文集，藏于秘阁。皎然在大历、贞元年间，颇负盛名，与颜真卿、韦应物、灵澈、李嘉佑等皆有交往。其诗多为赠答游赏之作，宣扬佛教禅理，格调清淡闲适，刘禹锡称其“能备众体”。有《抒山集》或称《吴兴集》、《昼上人集》十卷行世。
史料记载
德宗神武圣文皇帝九贞元八年（壬申，公元七九二年） 
春，二月，壬寅，执梦冲，数其罪而斩之。云南之路始通。 
三月，丁丑，山南东道节度使曹成王皋薨。 
宣武节度使刘玄佐有威略，每李纳使至，玄佐厚结之，故常得其阴事，先为之备。纳惮之。其母虽贵，日织绢一匹，谓玄佐曰：“汝本寒微，天子富贵汝至此，必以死报之！”故玄佐始终不失臣节。庚午，玄佐薨。 
山南东道节度判官李实知留后事，性刻薄，裁损军士衣食。鼓角将杨清潭帅众作乱。夜焚掠城中，独不犯曹王皋家。实逾城走免。明旦，都将徐诚缒城而入，号令禁遏，然后止。收清潭等六人斩之。实归京师，以为司农少卿。实，元庆之玄孙也。丙子，以荆南节度使樊泽为山南东道节度使。 
初，窦参为度支转运使，班宏副之。参许宏，俟一岁以使职归之。岁馀，参无归意，宏怒。司农少卿张滂，宏所荐也，参欲使滂分主江、淮盐铁，宏不可。滂知之，亦怨宏。及参为上所疏，乃让度支使于宏，又不欲利权专归于宏，乃荐滂于上。以宏判度支，以滂为户部侍郎、盐铁转运使，仍隶于宏以悦之。 
窦参阴狡而愎，恃权而贪，每迁除，多与族子给事中申议之。申招权受赂，时人谓之“喜鹊”。上颇闻之，谓参曰：“申必为卿累，宜出之以息物议。”参再三保其无他，申亦不悛。左金吾大将军虢王则之，巨之子也，与申善，左谏议大夫、知制诰吴通玄与陆贽不叶，窦申恐贽进用，阴与通玄、则之作谤书以倾贽。上皆察知其状。夏，四月，丁亥，贬则之昭州司马，通玄泉州司马，申道州司马。寻赐通玄死。 
刘玄佐之丧，将佐匿之，称疾请代，上亦为之隐，遣使即军中问：“以陕虢观察使吴氵奏为代可乎？”监军孟介、行军司马卢瑗皆以为便，然后除之。氵奏行至汜水，玄佐之柩将发，军中请备仪仗，瑗不许，又令留器用以俟新使。将士怒。玄佐之婿及亲兵皆被甲，拥玄佐之子士宁释缞绖，登重榻，自为留后。执城将曹金岸、浚仪令李迈，曰：“尔皆请吴凑者！”遂呙之。卢瑗逃免。士宁以财赏将士，劫孟介以请于朝。上以问宰相，窦参曰：“今汴人指李纳以邀制命，不许，将合于纳。”庚寅，以士宁为宣武节度使。士宁疑宋州刺史崔良佐不附己，托言巡抚，至宋州，以都知兵马使刘逸准代之。逸准，正臣之子也。 
乙未，贬中书侍郎、同平章事窦参为郴州别驾，贬窦申锦州司户。以尚书左丞赵憬、兵部侍郎陆贽并为中书侍郎、同平章事。憬，仁本之曾孙也。 
张滂请盐铁旧簿于班宏，宏不与。滂与宏共择巡院官，莫有合者，阙官甚多。滂言于上曰：“如此，职事必废，臣罪无所逃。”丙午，上命宏、滂分掌天下财赋，如大历故事。 
壬子，吐蕃寇灵州，陷水口支渠，败营田。诏河东、振武救之，遣神策六军二千戍定远、怀远城。吐蕃乃退。 
陆贽请令台省长官各举其属，著其名于诏书，异日考其殿最，并以升黜举者。五月，戊辰，诏行贽议。未几，或言于上曰：“诸司所举皆有情故，或受货赂，不得实才。”上密谕贽：“自今除改，卿宜自择，勿任诸司。”贽上奏，其略曰：“国朝五品以上，制敕命之，盖宰相商议奏可者也。六品以下则旨授，盖吏部铨材署职，诏旨画闻而不可否者也。开元中，起居、遗、补、御史等官，犹并列于选曹。其后幸臣专朝，舍佥议而重己权，废公举而行私惠，是使周行庶品，苛不出时宰之意，则莫致也。”又曰：“宣行以来，才举十数，议其资望，既不愧于班行，考其行能，又未闻于阙败。而议者遽以腾口，上烦圣聪。道之难行，亦可知矣！请使所言之人指陈其状，某人受贿，某举有情，付之有司，核其虚实。谬举者必行其罚，诬善者亦反其辜。何必贷其奸赃，不加辩诘，私其公议，不出主名，使无辜见疑，有罪获纵，枉直同贯，人何赖焉！又，宰相不过数人，岂能遍谙多士！若令悉命群官，理须展转询访，是则变公举为私荐，易明扬以暗投，情故必多，为弊益甚。所以承前命官，罕不涉谤。虽则秉钧不一，或自行情，亦由私访所亲，转为所卖。其弊非远，圣鉴明知。”又曰：“今之宰相则往日台省长官，今之台省长官乃将来之宰相，但是职名暂异，固非行举顿殊。岂有为长官之时则不能举一二属吏，居宰相之位则可择千百具僚。物议悠悠，其惑斯甚。盖尊者领其要，卑者任其详，是以人主择辅臣，辅臣择庶长，庶长择佐僚，将务得人，无易于此。夫求才贵广，考课贵精。往者则天欲收人心，进用不次，非但人得荐士，亦得自举其才。然而课责既严，进退皆速，是以当代谓知人之明，累朝赖多士之用。”又曰：“则天举用之法伤易而得人，陛下慎简之规太精而失士。”上竟追前诏不行。 
癸酉，平卢节度使李纳薨。军中推其子师古知留后。 
六月，吐蕃千馀骑寇泾州，掠田军千馀人而去。 
岭南节度使奏：“近日海舶珍异，多就安南市易，欲遣判官就安南收市，乞命中使一人与俱。”上欲从之，陆贽上言，以为：“远国商贩，惟利是求，缓之斯来，扰之则去。广州素为众舶所凑，今忽改就安南，若非侵刻过深，则必招携失所，曾不内讼，更荡上心。况岭南、安南，莫非王土，中使、外使，悉是王臣，岂必信岭南而绝安南，重中使以轻外使。所奏望寝不行。” 
秋，七月，甲寅朔，户部尚书判度支班宏薨。陆贽请以前湖南观察使李巽权判度支，上许之。既而复欲用司农少卿裴延龄，贽上言，以为：“今之度支，准平万货，刻吝则生患，宽假则容奸。延龄诞妄小人，用之交骇物听。尸禄之责，固宜及于微臣。知人之明，亦恐伤于圣鉴。”上不从。己未，以延龄判度支事。 
河南、北、江、淮、荆、襄、陈、许等四十馀州大水，溺死者二万馀人，陆贽请遣使赈抚。上曰：“闻所损殊少，即议优恤，恐生奸欺。”贽上奏，其略曰：“流俗之弊，多徇谄谀，揣所悦意则侈其言，度所恶闻则小其事，制备失所，恒病于斯。”又曰：“所费者财用，所收者人心，苛不失人，何忧乏用！”上许为遣使，而曰：“淮西贡赋既阙，不必遣使。”贽复上奏，以为：“陛下息师含垢，宥彼渠魁，惟兹下人，所宜矜恤。昔秦、晋仇敌，穆公犹救其饥，况帝王怀柔万邦，唯德与义，宁人负我，我无负人。”八月，遣中书舍人京兆奚陟等宣抚诸道水灾。 
以前青州刺史李师古为平卢节度使。韦皋攻吐蕃维州，获其大将论赞热。 
陆贽上言，以边储不赡，由措置失当，蓄敛乖宜，其略曰：“所谓措置失当者，戍卒不隶于守臣，守臣不总于元帅。至有一城之将，一旅之兵，各降中使监临，皆承别诏委任。分镇亘千里之地，莫相率从。缘边列十万之师，不设谋主。每有寇至，方从中覆，比蒙征发救援，寇已获胜罢归。吐蕃之比中国，众寡不敌，工拙不侔，然而彼攻有馀，我守不足。盖彼之号令由将，而我之节制在朝，彼之兵众合并，而我之部分离析故也。所谓蓄敛乖宜者，陛下顷设就军、和籴之法以省运，制与人加倍之价以劝农，此令初行，人皆悦慕。而有司竞为苟且，专事纤啬，岁稔则不时敛藏，艰食则抑使收籴。遂使豪家、贪吏，反操利权，贱取于人以俟公私之乏。又有势要、近亲、羁游之士，委贱籴于军城，取高价于京邑，又多支纟希纟宁充直。穷边寒不可衣，鬻无所售。上既无信于下，下亦以伪应之，度支物估转高，军城谷价转贵。度支以苟售滞货为功利，军司以所得加价为羡馀。虽高巡院，转成囊橐。至有空申簿帐，伪指囷仓，计其数则亿万有馀，考其实则百十不足。”又曰：“旧制以关中用度之多，岁运东方租米，至有斗钱运斗米之言。习闻见而不达时宜者，则曰：‘国之大事，不计费损，虽知劳烦，不可废也。’习近利而不防远患者，则曰：‘每至秋成之时，但令畿内和籴，既易集事，又足劝农。’臣以两家之论，互有长短，将制国用，须权重轻。食不足而财有馀，则弛于积财而务实仓廪；食有馀而财不足，则缓于积食而啬用货泉。近岁关辅屡丰，公储委积，足给数年；今夏江、淮水潦，米贵加倍，人多流庸。关辅以谷贱伤农，宜加价以籴而无钱；江、淮以谷贵人困，宜减价以粜而无米。而又运彼所乏，益此所馀，斯所谓习见闻而不达时宜者也。今江、淮斗米直百五十钱，运至东渭桥，僦直又约二百，米糙且陈，尤为京邑所贱。据市司月估，斗粜三十七钱。耗其九而存其一，馁彼人而伤此农，制事若斯，可谓深失矣！顷者每年自江、湖、淮、浙运米百一十万斛，至河阴留四十万斛，贮河阴仓，至陕州又留三十万斛，贮太原仓，馀四十万斛输东渭桥。今河阴、太原仓见米犹有三百二十馀万斛，京兆诸县斗米不过直钱七十，请令来年江、淮止运三十万斛至河阴，河阴、陕州以次运至东渭桥，其江、淮所停运米八十万斛，委转运使每斗取八十钱于水灾州县粜之，以救贫乏，计得钱六十四万缗，减僦直六十九万缗。请令户部先以二十万缗付京兆，令籴入以补渭桥仓之缺数，斗用百钱以利农人。以一百二万六千缗付边镇，使籴十万人一年之粮，馀十万四千缗以充来年和籴之价。其江、淮米钱、僦直并委转运使折市绫、绢、絁、绵，以输上都，偿先贷户部钱。” 
九月，诏西北边贵籴以实仓储，边备浸充。冬，十一月，壬子朔，日有食之。 
吐蕃、云南日益相猜，每云南兵至境上，吐蕃辄亦发兵，声言相应，实为之备。辛酉，韦皋复遗云南王书，欲与共袭吐蕃，驱之云岭之外，悉平吐蕃城堡，独与云南筑大城于境上，置戍相保，永同一家。 
右庶子妆公辅久不迁官，诣陆贽求迁，贽密语之曰：“闻窦相屡奏拟，上不允，有怒公之言。”公辅惧，请为道士。上问其故，公辅不敢泄贽语，以闻参言为对。上怒参归怨于君。己巳，贬公辅为吉州别驾，又遣中使责参。 
庚午，山南西道节度使严震奏败吐蕃于芳州及黑水堡。 
初，李纳以棣州蛤虫朵有盐利，城而据之。又戍德州之南三汊城，以通田绪之路。及李师古袭位，王武俊以其年少，轻之，是月，引兵屯德、棣，将取蛤虫朵及三汊城。师古遣赵镐将兵拒之。上遣中使谕止之，武俊乃还。 
初，刘怦薨，刘济在莫州，其母弟澭在父侧，以父命召济而以军府授之。济以澭为瀛州刺史，许它日代己。既而济用其子为副大使，澭怨之，擅通表朝廷，遣兵千人防秋。济怒，发兵击澭，破之。 
左神策大将军柏良器，募才勇之士以易贩鬻者，监军窦文场恶之。会良器妻族饮醉，寓宿宫舍。十二月，丙戌，良器坐左迁右领军。自是宦官始专军政。